Translations:DEV 23FN Blessing Others/7/ro

Citiți Luca 9:28-31. 'Prietenia și susținerea plină de dragoste din partea altora este o componentă esențială în călătoria lungă și plină de provocări în care Îl urmăm pe Isus. Fără încurajarea, susținerea și ținerea la socoteală a altora, suntem cu mult mai vulnerabili atacului spiritual și descurajării. Chiar și conducătorii puternici, talentați și profund spirituali au nevoie să construiască în jurul lor susținerea unui cerc de prieteni apropiați. Isus a fost exemplul nostru în această privință. În mijlocul tuturor mulțimilor de oameni care Îl urmau, toți ucenicii care Îl ascultau și slujeau alături de El, El a investit mai mult în cei 12 și chiar și mai mult în trei dintre cei din cercul Său de apropiați: Petru, Iacov și Ioan. În Luca 9:28-31 vedem că trei au fost invitați să fie parte la momentul în care Isus s-a schimbat la față...și, din nou, în Marcu 14:32-36 îi vedem pe aceeași trei care sunt invitați să meargă mai departe cu Isus petru a împărtăși cu El momentul cel mai greu al Său, când s-a rugat în grădină înainte de a fi trădat.' Citiți Marcu 14:32-36. 'Isus și-a luat intenționat cu El prietenii cei mai apropiați, ca să împărtășească cu ei momentele Sale cele mai bune și cele mai grele, bucuriile și temerile Sale, luptele și victoriile Sale. El voia și avea nevoie de susținerea, rugăciunea și încurajarea lor. În grădina lacrimilor Sale, El a spus: „Sufletul Meu este cuprins de o întristare de moarte; rămâneţi aici şi vegheaţi!” Conducătorii puternici își cunosc nevoia lor de alții și caută să își dezvolte un cerc apropiat de „tovarăși de suferință”. Cine sunt „tovarășii tăi de suferință” și ce poți face ca să îi ajuți să continue să crească?